Begoña Pedrosa

Begoña Pedrosa Lobato (Areatza, Bizkaia, 1975eko otsailaren 24a) hizkuntzalaria, irakaslea eta ikertzailea da. Eusko Jaurlaritzako Hezkuntza sailburuordea da 2020ko urriaren 2tik geroztik. Aurretik Mondragon Unibertsitateko Humanitate eta Hezkuntza Zientzien Fakultateko dekanoa izan zen, 2014tik 2020ra.

Bizitza 
Begoña Pedrosa Euskal Herriko Unibertsitatearen eskutik Hizkuntzalaritza Aplikatuko doktorea da; eta Ingeles Filologiako lizentziaduna, Deustuko Unibertsitatearen eskutik. Amerikako Estatu Batuetako Illinoisko Unibertsitatean Hizkuntzalaritzako masterra egin zuen.

Mondragon Unibertsitateko Humanitate eta Hezkuntza Zientzien Fakultateko irakasle gisa hasi zen lanean, 2002an. Hizkuntzaren eta Literaturaren Didaktika saileko irakasle eta ikertzailea izan da. Bere ikerketa arloak izan dira: batetik, hizkuntza gutxituetako testuinguruetan eleaniztasunerako gaitasunen garapena eta, bestetik, CLIL (Content and Language Integrated Learning) testuinguruetako estrategia pedagogikoak eta ikasleek hizkuntzen ikaskuntzarekiko dituzten jarrerak.

Unibertsitate arloko hainbat berrikuntza-proiektu koordinatu ditu Hezkuntzako eta Ikus-entzunezko Komunikazioko graduetan eta formakuntza arautuan. Halaber, doktorego-programaren eta ikerketa-mahaiaren kudeaketan ere parte hartu du. Hainbat europar proiektutako partaide izan da. Ikerketa eta transferentzia taldeko kide izan da, atzerriko hizkuntza koordinatzailea eta Mondragon Unibertsitateko Humanitate eta Hezkuntza Zientzien Fakultateko online graduko koordinatzailea.

2014tik 2020ra, Humanitate eta Hezkuntza Zientzien Fakultateko dekanoa izan da.

2020ko urrian Eusko Jaurlaritzako Hezkuntza sailburuorde izendatu zuten, Jokin Bildarratzek zuzentzen duen Hezkuntza sailean.

Argitalpenak 
 Learning to teach through video playback: student teachers confronting their own practice. 
 Implementación del modelo Leer para aprender en un contexto plurilingüe. 
 El reto del plurilingüismo aditivo : una planificación lingüística en los estudios de grado de Educación Infantil y Educación Primaria.
 Irakaslearen profil profesionalaren definizioa eta testuinguratzea HUHEZI-n..
 Reflexión-acción sobre la enseñanza en el aula. Un estudio de caso con una maestra de educación primaria. 
 Exploring beliefs, multilingual language awareness raising, and the Pygmalion effect.
 Una experiencia de AICLE en los estudios de Magisterio de la Facultad de Humanidades y Ciencias de la Educación de la Universidad Mondragón.
 Definición y contextualización del perfil profesional del maestro en HUHEZI (Mondragon Unibertsitatea).
 Eleaniztasun gehigarriaren erronka : HUHEZIko hizkuntza plangintza Irakasle Ikasketetan.
 Eleaniztasunaren garapena hizkuntza gutxituen testuinguruan: edukiak eta ingelesa (H3) uztartzen irakasleen hasierako formazioan.
 Ahozko gogoetatsua eta hizkuntzen programazio bateratua. Esperientzia bat unibertsitatean.
 Reaprender a enseñar inglés. Un estudio de casos en un aula de educación primaria.
 Eleaniztasun gehigarriaren erronka: HUHEZIko hizkuntza plangintza Irakasle Ikasketetan.

Proiektuetan parte hartzea 
Hezkuntza eta zerikusia duten hainbat proiektutan parte hartu du.
 El aprendizaje de contenidos en inglés en educación secundaria y universitaria: un estudio longitudinal de factores afectivos y metodológicos (FFI2012-34214).
 EU Comenius Lifelong Learning Project-Teacher Learning for European Literacy Education (Tel4ELE).
 TERRA.Inter-Cultural Curriculum (Socrates.Comenius 2.1)-TERRA.Inter-Cultural Curriculum (Socrates.Comenius 2.1).

Erreferentziak

Kanpo estekak 

 Begoña Pedrosari elkarrizketa "Elkarlana ezinbestekoa da irtenbideak bilatzeko"Berria 2020-09-02

Mondragon Unibertsitateko irakasleak
Mondragon Unibertsitatea
Areatzarrak
Emakume irakasleak